Balahaşiyə
Bala haşiyə — xalçada mərkəzdə yerləşən enli ana haşiyəni iki tərəfdən əhatə edən nisbətən ensiz haşiyə qurşağına deyirlər. Xalça toxuculuğunda ipliklərin müxtəlif toxunuşu müəyyən naxış (ornament) formalarının əsası olur. Qədim naxış (ornament) motivləri əsrlər keçdikcə öz ilkin mənasını itirmiş, lakin dekorativ formasını saxlamışdır. Bala haşiyədə öz ilkin formasını saxlasa da, müxtəlif vaxtlarda dəyişikliyə uğramışdır. Qeyd edək ki, bala haşiyə zəncirədən bir dəfə, mədaxildən bir yarım dəfə enli olur.